Komisijos reglamentas (EB) Nr. 376/96,
1996 m. vasario 29 d.
iš dalies keičiantis Reglamentą (EB) Nr. 897/94, nustatantį Tarybos reglamento (EEB) Nr. 2847/93 išsamias taikymo taisykles dėl su Bendrijos žvejybos laivų buvimo vietos nuolatiniu monitoringu susijusių bandomųjų projektų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą [1] su paskutiniais pakeitimais, padarytais Reglamentu (EB) Nr. 2870/95 [2], ypač jo 3 straipsnio 4 dalį,
kadangi 1995 m. gruodžio 5 d. Tarybos sprendimo 95/528/EB, iš dalies pakeičiančio Reglamentą (EEB) Nr. 2847/93 ir Sprendimą 89/631/EEB dėl tam tikrų bandomųjų projektų, susijusių su Bendrijos žvejybos laivų buvimo vietos nuolatiniu monitoringu, įgyvendinimo terminų ir Bendrijos indėlio padengiant su minėtų projektų įgyvendinimu susijusias išlaidas [3], sąlygomis valstybių narių vykdomų bandomųjų projektų įgyvendinimo pabaigos bei Tarybos galutinio sprendimo dėl Reglamentu (EEB) Nr. 2847/93 nustatytos Bendrijos žvejybos laivų buvimo vietos nuolatinio nustatymo sistemos taikymo datos buvo atidėtos šešiems mėnesiams;
kadangi dėl to rekomenduotina taip pat dar šešiems mėnesiams pratęsti Komisijos reglamente (EB) Nr. 897/94 [4] nustatytas atitinkamas datas;
kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 897/94 iš dalies keičiamas taip:
1. 2 straipsnio 3 dalyje, "1995 m. birželio 30 d." pakeičiama "1995 m. gruodžio 31 d."
2. 7 straipsnio 1 dalyje, "1995 m. gruodžio 31 d." pakeičiama "1996 m. birželio 30 d."
3. 11 straipsnyje "1995 m. rugpjūčio 31 d." pakeičiama "1996 m. vasario 29 d."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. vasario 29 d.